《送邑侯舒公入觐》
明代·梁彦锦

白雪词臣出牧年，风流儒雅正翩翩。弦歌夜彻千家月，生意春回万户烟。

汗简史应题彩笔，口碑民自祝青天。甘棠不独思遗物，行见芳名列御前。

作者简介：梁彦锦，字絅夫。东莞人。明世宗嘉靖四年（一五二五）举人。历松溪、上杭教谕，迁南安令、岑溪令。民国张其淦辑《东莞诗录》卷一一有传。